alibayram/wikipedia-40-langs huggingface dataset:
Szojuz T–2

Szojuz T–2 (oroszul: Союз T–2) szovjet háromszemélyes (T = Transzportnij; magyarul: szállító), szabványos rendszerben (teljes modernizációval) épített, napelemtáblákkal kiegészített Szojuz űrhajó (7K-SZT). Az űrhajóban űrruhában is elférnek a program résztvevői. A Szojuz T–2 volt a sorozat első emberes küldetése, és a 10. repülés a Szaljut–6 űrállomásra.

Küldetés
Feladata a jelentős változtatásokon átesett űrhajó emberes berepülése, bekapcsolódni az előírt navigációs, csillagászati, műszaki, légkörkutatási, földfotózási, földmegfigyelési, orvosi és biológiai kutatási programokba. Kötelességük volt az állandó személyzet pihenését biztosítani.

Jellemzői
Központi tervező iroda CKBEM <= Центральное конструкторское бюро экспериментального машиностроения (ЦКБЕМ)> (OKB-1 <= ОКБ-1>, most OAO RKK Energiya im. SP Korolev <= ОАО РКК Энергия им. С. П. Королёва> – Központi Kísérleti Gépgyártási Tervezőiroda). Az űrhajót kis átalakítással emberes programra, teherszállításra és mentésre (leszállásra) tervezték.

1980. június 5-én a bajkonuri űrrepülőtér indítóállomásról egy Szojuz hordozórakéta (11А511U) juttatta Föld körüli, közeli körpályára. Az orbitális egység pályája 88.7 perces, 51.6 fokos hajlásszögű, elliptikus pálya-perigeuma , apogeuma  volt. Hasznos tömege  kilogramm. Szerkezeti felépítését tekintve a modernizált Szojuz űrhajó napelemtáblás változatával megegyező. Akkumulátorait az űrállomás/saját napelemtáblái által előállított energiával tartották üzemkész állapotban. Június 6-án 16 óra 58 perckor 180 méterig automatikusan, majd kézi vezérléssel összekapcsolódott az űrállomás II. dokkoló helyével. Összesen 3 napot, 22 órát, 19 percet és 30 másodpercet töltött a világűrben,  alkalommal kerülte meg a Földet.

Előzetes kísérleti repüléseket végeztek a Koszmosz–670, Koszmosz–772, Koszmosz–869, Koszmosz–1001 és a Koszmosz–1074 űreszközökkel. A Szojuz T űrhajók (modernizált Szojuz űrhajó) kifejlesztésével biztosították az Interkozmosz, a Szovjetunió és kelet-európai országok közös, emberes űrkutatási programjához az embert szállító eszközt, elősegítve a Szaljut űrállomásokra történő alaplegénység váltását, valamint a látogatók fogadását. Új navigációs rendszer került beépítésre, teljes szkafanderes felszerelésben három űrhajóst szállíthat, a beépített nagy teljesítményű, Argon számítógép automatikus segítséget nyújt a csatlakozáshoz, visszatéréshez. A leszálló kabin leválasztható lett az orbitális egységről, így kisebb tömeget kell visszatérésnél lefékezni.

Június 9-én belépett a légkörbe, a leszállás hagyományos módon – ejtőernyős leereszkedés – történt, Zsezkazgantól 200 kilométerre délkeletre értek Földet.

Személyzet
(zárójelben a küldetések száma a Szojuz T–2-vel együtt)
 Jurij Malisev (2)
 Vlagyimir Akszjonov (1)

Tartalék személyzet
 Leonyid Kizim tartalék parancsnok,
 Oleg Makarov tartalék fedélzeti mérnök,

Források

További információk 

Szojuz T
Szojuz-060
Challenger űrrepülőgép

A Challenger (NASA Orbiter jelzése: OV-099) a második amerikai űrrepülőgép volt a Columbia után. Az űrrepülőgépet a Rockwell International gyárban építették a kaliforniai Downeyben. Első repülésére 1983 április 4-én került sor, összesen kilenc küldetést teljesített. 1986. január 28-án, az STS–51–L küldetésen fedélzetén hét űrhajóssal, az indítás után 73 másodperccel megsemmisült. A balesetet követően két és fél évig szüneteltették az űrsiklóflotta használatát, az újraindulás 1988-ban folytatódott az STS–26 küldetéssel, amit a Discovery hajtott végre. A Challengert az Endeavour helyettesítette, amit először 1992-ben indítottak útjára. Az Endeavourt tartalék alkatrészekből építették meg.

Elnevezés
A Challenger űrrepülőgépet két hajóról nevezték el, az egyik, a HMS Challenger, egy brit naszád volt, a másik egy parancsnoki hajó, a Challenger Expedition, ami úttörő globális expedíciókat végzett 1872 és 1876 között. Az Apollo–17 holdkompját szintén Challengernek neveztek el, amely leszállt a Holdon 1972-ben

Repülések
1983 áprilisában hajtotta végre az első repülését. A Challenger hamar igáslovává vált a NASA űrrepülőgép-flottájának: 1983 és 1985 között több küldetést hajtott végre, mint a Columbia. A Challenger 85%-át repülte a Space Shuttle küldetéseknek. Eközben csatlakozott az űrrepülőgép-flottához a Discovery és az Atlantis. A Challenger maradt a túlzott használatra, amellyel három küldetést repültek évenként 1983 és 1985 között.

A Challenger űrrepülése alatt repült az első amerikai nő, az első afro-amerikai nő és az első kanadai űrhajós. Három Spacelab-küldetést végzett el, az első éjszakai indítást valamint az első éjszakai landolást. A Challenger volt az első űrsikló, amely küldetés közben egy baleset során megsemmisült. Az összegyűjtött roncsokat a Cape Canaveral-i légierő-állomáson tárolják, később további törmelékdarabokat a floridai tengerparton is találtak.

Repülések: STS–6, STS–7, STS–8, STS–41–B, STS–41–C, STS–41–G, STS–51–B, STS–51–F, STS–61–A, STS–51–L

Galéria

További információk

Magyar oldalak 
 Nem tudni, hogyan haltak meg (Index)

Külföldi oldalak
 Az STS–51–L jelű utolsó küldetés hivatalos lapja a Kennedy Űrközpont honlapján

2
Szojuz T–4

Szojuz T–4 (oroszul: Союз T–4) szovjet harmadik generációs, háromszemélyes (T = Transzportnij; magyarul: szállító) szabványos rendszerben (teljes modernizációval) épített, napelemtáblákkal kiegészített, szkafanderes személyszállító Szojuz űrhajó (7K-ST).

Küldetés
Feladata volt az utolsó személyzet feljuttatása a Szaljut–6 űrállomásra, valamint folytatni az előírt navigációs, csillagászati, műszaki, légkörkutatási, földfotózási, földmegfigyelési, orvosi és biológiai kutatási program folytatása. Kötelességük volt az állandó személyzet pihenését biztosítani.

Jellemzői
Központi tervező iroda CKBEM <= Центральное конструкторское бюро экспериментального машиностроения (ЦКБЕМ)> (OKB-1 <= ОКБ-1>, most OAO RKK Energiya im. SP Korolev <= ОАО РКК Энергия им. С. П. Королёва> – Központi Kísérleti Gépgyártási Tervezőiroda). Az űrhajót kis átalakítással emberes programra, teherszállításra és mentésre (leszállásra) tervezték.

1981. március 12-én a bajkonuri űrrepülőtér indítóállomásról egy Szojuz hordozórakéta (11А511U) juttatta Föld körüli, közeli körpályára. Az orbitális egység pályája 88.7 perces, 51.6 fokos hajlásszögű, elliptikus pálya-perigeuma , apogeuma  volt. Hasznos tömege  kilogramm. Szerkezeti felépítését tekintve a modernizált Szojuz űrhajó napelemtáblás változatával megegyező. Akkumulátorait az űrállomás/saját napelemtáblái által előállított energiával tartották üzemkész állapotban. Március 13-án  20 óra 33 perckor automatikusan összekapcsolódott az űrállomás I. dokkoló helyével, Összesen 74 napot, 17 órát, 37 percet és 23 másodpercet töltött a világűrben. Összesen  alkalommal kerülte meg a Földet.

A  Szojuz T űrhajók (modernizált Szujuz űrhajó) kifejlesztésével biztosították az Interkozmosz, a Szovjetunió és kelet-európai országok közös, emberes űrkutatási programjához az embert szállító eszközt, elősegítve a Szaljut űrállomásokra történő alaplegénység váltását, valamint a látogatók fogadását. Az űrhajók 14 napig képesek önálló feladatot ellátni. 6 hónapig alkalmas az űrállomással összekapcsolt állapotban szolgálatot teljesíteni.

A felkészítések során tartalék személyzetnek kijelölt páros indulhatott a kijelölt feladat végrehajtására. Az Interkozmosz-program keretében fogadták a Szojuz–39 és a Szojuz–40 nemzetközi legénység tagjait. Kipakolták a Progressz–12 teherűrhajót, majd a felesleges anyagokkal megrakodva leválasztották.

Május 26-án belépett a légkörbe, a leszállás hagyományos módon – ejtőernyős leereszkedés – történt, Zsezkazgantól 125 kilométerre északra értek Földet.

Személyzet
(zárójelben a küldetések száma a Szojuz T–4-gyel együtt)
 Vlagyimir Vasziljevics Kovaljonok (3) parancsnok
 Viktor Petrovics Szavinih (1) repülésirányító mérnök

Tartalék személyzet 
 Vjacseszlav Dmitrijevics Zudov űrhajó parancsnok
 Borisz Dmitrijevics Andrejev fedélzeti mérnök

Források 
 
 
 
 
 
 

Szojuz T
Szojuz-064
Fobosz-program

A Fobosz-program keretében két szovjet űrszonda indult a Mars felé, hogy tanulmányozza a bolygót és legnagyobb holdját, a Phobost. A szondák 1988 júliusában indultak Bajkonurból, a Mars közelében megszakadt velük a kapcsolat. Leszállóegységeket juttattak volna a Phobosz felszínére.

Fobosz szondák

Lásd még 
 Mars-kutatás

Külső hivatkozások

Magyar oldalak

Külföldi oldalak
 Phobos (NSSDC)

Marskutató űrszondák
A Szovjetunió űrkutatása
Amál

Az  Amál női név az Amália önállósult beceneve


Rokon nevek
Amália, Ameli, Amélia,

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Amál sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
január 28., május 4., július 10., október 7., november 20., november 21., november 30.

Híres Amálok

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Amélia

Az  Amélia női név az Amália angol alakjából (Amelia) származik.


Rokon nevek
Amália, Amál, Ameli

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Amélia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
május 4., június 2.,

Híres Améliák

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Angol eredetű magyar női keresztnevek
Amilla

Az Amilla női név angol eredetű, jelentése ismeretlen.''


Gyakorisága
Az újszülötteknek adott nevek körében az 1990-es évekbeni előfordulásáról nincs adat. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Amilla sem a 2000-es, sem a 2010-es években nem szerepelt a 100 leggyakrabban viselt női név között.

Névnapok

Híres Amillák

Jegyzetek

Magyar keresztnevek (A, Á)
Női keresztnevek (A, Á)
Angol eredetű magyar női keresztnevek
Elma (keresztnév)

Az Elma női név az Alma alakváltozata, valamint a Vilhelma német beceneve.


Rokon nevek
Alma, Vilhelma

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Elma sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 4., július 10.

Híres Elmák
 Bulla Elma, színésznő

Jegyzetek

Magyar keresztnevek (E, É)
Női keresztnevek (E, É)
Latin eredetű magyar női keresztnevek
Germán eredetű magyar női keresztnevek
Német eredetű magyar női keresztnevek
de:Elma
Alma (keresztnév)

Az Alma az Amal- kezdetű germán nevek (Amalberga, Amalgund) önállósult német becézője. Ez a névelem valószínűleg az Amal gót királyi család nevéből való. 


Jelentése
Az alma ezenkívül latin szó is, aminek jelentése kegyes, tápláló.

Rokon nevek
Elma

Gyakorisága
Az újszülötteknek adott nevek körében az 1990-es években igen ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Alma sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 július 10.

Híres Almák

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Latin eredetű magyar női keresztnevek
Gothárd

A Gothárd a germán eredetű német Gotthard névből származik, jelentése isten + erős, merész. 


Rokon nevek
 Gotárd: a Gothárd alakváltozata.

Gyakorisága
Az 1990-es években a Gothárd és a Gotárd egyaránt szórványos név, a 2000-es években nem szerepelnek a 100 leggyakoribb férfinév között.

Névnapok
Gothárd, Gotárd:
 május 4. 
 május 5.

Híres Gothárdok, Gotárdok
 Hildesheimi Szent Gotthárd bencés apát (11. század)

Egyéb Gothárdok
 Szentgotthárd, magyar város

Jegyzetek

Magyar keresztnevek (G)
Férfikeresztnevek (G)
Germán eredetű magyar férfikeresztnevek
Kocsárd

A Kocsárd régi magyar személynévből származó férfinév. Eredeti jelentése feltehetően a kocsord növény nevével függhet össze, amit más néven mesterlapunak is hívnak. Latin neve Peucedanum, a sziki kocsord pedig vadkömény, Peucedanum officinale. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 19. 
 május 4. 
 május 5. 
 június 7.

Híres Kocsárdok
 Janky Kocsárd (1868-1954) lovassági tábornok, 1922–1930 között a Magyar Királyi Honvédség vezérkari főnöke, ezzel párhuzamosan 1925–1930 között a honvédség főparancsnoka is.
 Kún Kocsárd, magyar hadvezér († 1536)
 gróf Kuún Kocsárd (1803-1865) Hunyad vármegye főispánja, 1848-1849-ben kormánybiztos, az EMKE egyik alapítója és tiszteletbeli elnöke, művelődéspolitikus.

Földrajz
Székelykocsárd (rom. Lunca Mureșului, korábban Cucerdea) község Romániában Fehér megyében.

Jegyzetek

Magyar keresztnevek (K)
Férfikeresztnevek (K)
Magyar eredetű magyar férfikeresztnevek
Régi magyar férfi személynevek
Florina

A Florina a latin Florinus férfinévnek a női párja. Jelentése: a Florus családhoz tartozó. A nemzetségnév alapszavának jelentése virágos, virágzó, (átvitt értelemben) tekintélyes, hatalmas. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 1. 
 május 4.

Híres Florinák
Florina Ilis román írónő

Jegyzetek

Magyar keresztnevek (F)
Női keresztnevek (F)
Latin eredetű magyar női keresztnevek
Florianna

A Florianna a Flórián férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 1. 
 május 4.

Híres Floriannák

Jegyzetek

Magyar keresztnevek (F)
Női keresztnevek (F)
Latin eredetű magyar női keresztnevek
Pelágiusz

A Pelágiusz görög → latin eredetű férfinév, jelentése: tengerész.  Női párja: Pelágia. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 4. 
 június 9. 
 június 26. 
 augusztus 28. 
 október 8. 
 december 19.

Idegen nyelvű névváltozatai
spanyolul: Pelayo

Híres Pelágiuszok
 Pelágiusz, a pelagianisták mozgalmának alapítója
I. Pelágiusz pápa
II. Pelágiusz pápa
Pelayo, Asztúria királya

Jegyzetek

Magyar keresztnevek (P)
Férfikeresztnevek (P)
Görög eredetű magyar férfikeresztnevek
Szilvánusz

A Szilvánusz a latin silva szóból származó férfinév, jelentése: erdő. Női párja: Szilvána.

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 6. 
 február 18. 
 február 20. 
 március 8. 
 május 4. 
 július 10. 
 július 13. 
 augusztus 24. 
 november 12. 
 december 2.

Híres Szilvánuszok
Szilás próféta: Szilás, Silas (a Saul név arám változata; latin megfelelője Silvanus), Lukács evangélista szerint jeruzsálemi zsidókeresztény próféta. Fontos szerepet töltött be a jeruzsálemi keresztény közösségben, talán azért, mert római polgár volt (ApCsel 16,37). A jeruzsálemi egyház őt és Júdást küldte el Antiochiába, hogy élőszóval közöljék az apostoli zsinat határozatait (15,27-32). ~ Antiochiában maradt (15,34: Vg), s innen elkísérte Pált 2. missziós útján (15,40) Korintusig (18,5; 2Kor 1,19), és – Timóteussal – Bereában maradt (17,10-15). 1Tesz 1,1: és 2Tesz 1,1: Pálon és Timóteuson kívül Szilvánusz (= Szilás) a levél egyik küldőjeként szerepel, föltehetően Bereában végzett munkája alapján (vö. 2Kor 1,19 és 1Pt 5,12). R.É. BL:1719.

Jegyzetek

Magyar keresztnevek (Sz)
Férfikeresztnevek (Sz)
Latin eredetű magyar férfikeresztnevek
Algernon

Az Algernon francia illetve normann eredetű angol férfinév. Jelentése valószínűleg: szakállas vagy bajuszos.


Gyakorisága
Az 1990-es években szórványosan fordult elő, a 2000-es és a 2010-es években nem szerepel a 100 leggyakoribb férfinév között.

A teljes népességre vonatkozóan a 2000-es és a 2010-es években az Algernon nem szerepelt a 100 leggyakrabban viselt férfinév között.

Névnapok
 január 1.

Híres Algernonok

Jegyzetek

Magyar keresztnevek (A, Á)
Férfikeresztnevek (A, Á)
Francia eredetű magyar férfikeresztnevek
Normann eredetű magyar férfikeresztnevek
Konkordia

A Konkordia latin eredetű női név, jelentése: egyetértés. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 1. 
 február 18.

Híres Konkordiák

Jegyzetek

Magyar keresztnevek (K)
Női keresztnevek (K)
Latin eredetű magyar női keresztnevek
Tóbiás

A Tóbiás héber eredetű bibliai férfinév, jelentése: Jahve jó.  Női párja: Tóbia.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 1.
 június 13.
 szeptember 12.
 november 2.

Híres Tóbiások
 Bocskay Tóbiás, gimnáziumi tanár
 Brunszvik Tóbiás, püspök
 Coberus Tóbiás, orvos
 Sebaj Tóbiás, rajzfilmhős
 Nagy Tóbiás, a Barátok közt egyik főszereplője (megszemélyesítője Józan László)
 Lőw Tóbiás (1844–1880) magyar jogász, szakíró, újságíró.

Jegyzetek

Magyar keresztnevek (T)
Férfikeresztnevek (T)
Héber eredetű magyar férfikeresztnevek

en:Tobias#As a given name
Angelusz (keresztnév)

Az Angelusz görög → latin eredetű férfinév, jelentése: isten követe, angyal. Női párja: Angéla.



Átvett és rokon nevek
 Angelus: a név magyar ejtésváltozata
 Andzseló: a név olasz alakjának átvétele

Gyakorisága
Az 1990-es években az Angelus és Angelusz egyaránt szórványosan fordult elő, az Andzseló nem volt anyakönyvezhető, a 2000-es években egyik sem szerepel a 100 leggyakoribb férfinév között.

Névnapok
Angelusz, Angelus: május 5.
Andzseló:

Híres Angeluszok, Angelusok, Andzselók

Jegyzetek

Angelusz
Angelusz
Görög eredetű magyar férfikeresztnevek
Iduna

Az Iduna északi germán eredetű női név, mely az örök ifjúság istennőjének a nevéből származik. 


Gyakorisága
Az 1990-es években az Iduna szórványos név, a 2000-es években nem szerepel a 100 leggyakoribb női név között.

Névnapok
 május 5. 
 május 6. 
 május 8.

Híres Idunák

Jegyzetek

Magyar keresztnevek (I, Í)
Női keresztnevek (I, Í)
Germán eredetű magyar női keresztnevek
Árvácska (keresztnév)

Az Árvácska magyar eredetű női név, jelentése: árvácska (virág). 


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Árvácska sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 5., július 27.

Híres Árvácskák

Egyéb Árvácskák
 árvácska virág
 Móricz Zsigmond Árvácska című regényének alakja

Jegyzetek

Arvacska
Arvacska
Magyar eredetű magyar női keresztnevek
Piusz

A Piusz latin eredetű férfinév, jelentése: szelíd, jámbor, kegyes. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 30. 
 május 5. 
 július 11. 
 augusztus 21. 
 szeptember 3.

Híres Piuszok

Jegyzetek

Magyar keresztnevek (P)
Férfikeresztnevek (P)
Latin eredetű magyar férfikeresztnevek
Nyék (keresztnév)

A Nyék magyar eredetű férfinév. Az egyik honfoglaló magyar törzs (Nyék) nevéből származik. A törzs neve viszont nyék szóból ered, melynek jelentése kerítés, sövény. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 5. 
 május 26.

Híres Nyékek

Jegyzetek

Magyar keresztnevek (Ny)
Férfikeresztnevek (Ny)
Magyar eredetű magyar férfikeresztnevek
Nyék (törzs)

A nyék törzs a magyar törzsszövetség egyik törzse volt. Neve a feltételezések szerint az ugor eredetű nyék köznévvel egyeztethető etimológiailag, de ez csak teória. Ennek eredeti jelentése: kerítés, sövény, elkerített hely, erdei kert lehetett, illetve a magyar nyelv értelmező szótára szerint három jelentéstartalma is elkülöníthető, jelenthet vadaskertet; továbbá akolt, cserényt, ahol körülkerített, árkolt területen állatokat (ló, szarvasmarha) tartottak, a harmadik értelmezése pedig táj, vidék, környék.
Általános felfogás szerint a törzsnév eredeti jelentése arról tanúskodik, hogy a nyék törzs az elővéd szerepét töltötte be a magyar törzsszövetségben, amit az is alátámaszt, hogy Bíborbanszületett Konstantin felsorolásában rögtön az első helyen említett kabarok után sorolja fel kettes sorszámmal.

Ennél meggyőzőbb magyarázat a prototörök *jek, illetve az ótörök (köktürk) jigen (amelynek alapján Szergej Anatoljevics Sztarosztyin a *jeken prototörök szót rekonstruálta) szavakkal rokonítás. Az előbbi jelentése „horog”, az utóbbié „fűféle. nád”. Mindkettő megfelelő egy törzsnév eredetének, ugyanakkor jobban magyarázhatók, mint a „kerítés” egy hadrendi helyzetből fakadóan. Emellett a hadrendek mindig változtak az igények szerint, nem valószínű, hogy ilyen eredetű lenne bármelyik törzsnév. Az ótörök szó ugor átvételre utal.

A Nyék helynevek eredete 

Török Sándor a törzsnévi eredetű településnevek közel teljes számbavétele során   27 Nyék törzsi helynevet talált. 
Azonban „a legújabb listák sem tekinthetők véglegesnek, mert történeti-földrajzi munkák során a múlt század dereka előtti forrásanyagból kerülnek újak elő, s egyesekről kiderül, hogy nem sorolhatók közéjük.” 

Korábban közvetlenül a népnévből eredeztette a népnévi neveket a magyar  történeti és régészeti irodalom.
A jelenlegi felfogás szerint ez nem feltétlenül van így, elképzelhető, hogy egyes esetekben a népnév előbb személynévvé vált, majd a személynévből született meg a helynév, rendszerint a birtoklás kifejezésére.

Kapcsolódó szócikkek 
 A nyék szót a nevükben tartalmazó települések felsorolását lásd a Nyék (egyértelműsítő lap) egyértelműsítő lapon.
 Jászfalu
 Nyék, férfikeresztnév

Források 

A magyarok története az államalapításig
Acsád (keresztnév)

Az Acsád az ótörök eredetű Acsa név kicsinyítőképzős régi magyar változata, aminek a jelentése: rokon.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Acsád nem szerepelt a 100 leggyakrabban viselt férfinév között.

Névnapok
 január 2.
 május 8.

Híres Acsádok

Jegyzetek

Magyar keresztnevek (A, Á)
Férfikeresztnevek (A, Á)
Török eredetű magyar férfikeresztnevek
Régi magyar férfi személynevek
Aszpázia

Az Aszpázia görög eredetű női név, jelentése: kedvelt, szívesen látott.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aszpázia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 január 2.
 december 29.

Híres Aszpáziák
Aszpaszia, Periklész szeretője

Jegyzetek

Aszpazia
Aszpazia
Görög eredetű magyar női keresztnevek
Bazil

A Bazil görög eredetű férfinév, jelentése: királyi. Női párja: Vaszília, Bazilia


Rokon nevek 
 Bazsó: régi magyar becenévből önállósult
 Vászoly: a név görögkeleti szláv Vaszil alakjából származik
 Vazul: a név régi magyar Wazul alakjának téves olvasatából származik, ennek helyes kiejtése Vászol, Vászoly.

Gyakorisága 
Az 1990-es években a Bazil, Bazsó, Vászoly és Vazul egyaránt szórványosan fordult elő, a 2000-es években egyik sem szerepel a 100 leggyakoribb férfinév között.

Névnapok 
 Bazil: január 2.
 Bazsó: január 2., október 1.,
 Vászoly: január 2., május 30.,
 Vazul: január 1., január 11., március 22., május 30., június 14.

Idegen nyelvi változatai 
 Vaszil
 Vaszilij
 Basil
 Basile

Híres Bazilok, Bazsók, Vászolyok, Vazulok 
 Nagy Szent Vazul
 Ankirai Szent Bazil vértanú
 Basil Liddell Hart katonai teoretikus
 Vazul, magyar herceg, I. István unokatestvére
 Vaszilij Suksin orosz író, filmrendező
 Basil Waczak szereplő a Waczak szálló-ból

Jegyzetek 
B. Szabó János – Sudár Balázs: Az Árpád-ház férfineveiről (970–1301).

Magyar keresztnevek (B)
Férfikeresztnevek (B)
Görög eredetű magyar férfikeresztnevek
Ida (keresztnév)

A Ida germán eredetű női név, jelentése: tevékeny, serény valamint az Ida-, Idu- kezdetű, többnyire már nem használt nevek rövidülése is. 


Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 március 13. 
 április 13. 
 május 6. 
 szeptember 4. 
 szeptember 6. 
 november 3.

Híres Idák
 Ida Aalberg finn színésznő
 Bobula Ida sumerológus
 Ferenczy Ida, az "erkélyes hölgy"
 Fröhlich Ida történész, egyetemi tanár
 Gaál Ida művészettörténész, néprajzkutató, muzeológus.
 Makay Ida költő
 Ida Maria norvég énekesnő
 Láng Ida regényíró, publicista, költő
 PMO 214,214 (Ida) A Darwinius masillae típuspéldánya
 Solymos Ida költő, műfordító
 Szent Ida költő
 Turay Ida színésznő
 Urr Ida költő, orvos
 Gáspár Ida

Jegyzetek

Magyar keresztnevek (I, Í)
Női keresztnevek (I, Í)
Germán eredetű magyar női keresztnevek
Frida

A Frida germán eredetű női név, jelentése: béke, védelem (a német freide elő- illetve utótagból). 


Rokon nevek
Friderika, Federika

Gyakorisága
Az 1990-es években a Frida igen ritka név volt, a 2000-es években nem szerepel a 100 leggyakoribb női név között.

Névnapok
 május 6. 
 szeptember 20. 
 október 19.

Híres Fridák
 Frida Kahlo mexikói festőnő
 Anni-Frid Lyngstad, más nevén Frida, az ABBA énekesnője
 Gombaszögi Frida színésznő

Jegyzetek

Magyar keresztnevek (F)
Női keresztnevek (F)
Germán eredetű magyar női keresztnevek

cs:Frida
es:Frida (desambiguación)
et:Frida
nl:Frida
Friderika

A Friderika  a német Friedrich (magyarul Frigyes) férfinév női párja. 


Rokon nevek
 Federika: a Friderika olasz eredetű változata. 
 Frida

Gyakorisága
Az 1990-es években a Friderika igen ritka, a Federika szórványos név volt, a 2000-es években nem szerepelnek a 100 leggyakoribb női név között.

Névnapok
Friderika, Federika
 május 6.
 szeptember 20.
 október 19.

Híres Friderikák,  Federikák

 Bayer Friderika énekesnő

Jegyzetek

Magyar keresztnevek (F)
Női keresztnevek (F)
Germán eredetű magyar női keresztnevek
Evetke

Az Evetke újabb keletű névadás a mókus jelentésű evet, evetke székely tájszóból. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 6.

Híres Evetkék
 Nagy Natália "Evetke" nevű karaktere, a Bessenyő család élete c. L’art pour l’art Társulat produkcióból.

Jegyzetek

Magyar keresztnevek (E, É)
Női keresztnevek (E, É)
Magyar eredetű magyar női keresztnevek
Erdélyi eredetű magyar női keresztnevek
Ovídiusz

Az Ovídiusz latin eredetű férfinév, mely az Ovidius nemzetségnévből származik, ami az ovis szóból ered, aminek a jelentése juh. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév név között.

Névnapok
 május 6.

Híres Ovídiuszok
 Publius Ovidius Naso, a római költő

Jegyzetek

Magyar keresztnevek (O, Ó)
Férfikeresztnevek (O, Ó)
Latin eredetű magyar férfikeresztnevek
Arhangelszk

Arhangelszk (Архангельск / Arhangel'sk) város Oroszország északi részén, az Északi-Dvina folyó partján, közel a fehér-tengeri torkolathoz. Az Arhangelszki terület fővárosa.

Népessége  volt (2002-ben), míg a 2010-es népszámláláskor .

A város arról a kolostorról kapta nevét, amelyet Szent Mihály arkangyal tiszteletére építettek a Dvina torkolatánál.

Éghajlata

Története 

1555-ben Rettegett Iván kereskedelmi privilégiumokat adományozott angol kereskedőknek, akik kereskedőhajókat kezdtek küldeni a Dvina folyó torkolatához. Őket holland kereskedők követték. 1584-ben Iván cár elrendelte Novo-Holmogori város alapítását, ez lett a mai Arhangelszk. Ebben az időben a balti-tengeri kereskedelmet a Hanza-szövetség felügyelte, így Arhangelszk, melyet télen jégtakaró zárt körül, lett az egyetlen orosz tengeri kikötő. Fontos kereskedelmi utak vezettek a városból Észak-Szibériába és az Urálon túli Mangazeja városába.

1682-ben trónra lépett I. Péter cár, aki 1693-ban elrendelte, hogy hajóépítő műhelyt építsenek Arhangelszkben. A város jelentősége nőtt, a cár azonban tudta, hogy északi fekvése miatt Arhangelszk csak a nyári hónapokban használható kikötőként, ezért, miután legyőzte a svédeket, 1704-ben megalapította Szentpétervárt a Balti-tengernél.

A balti-tengeri kereskedelem fontosságának növekedésével Arhangelszk jelentősége a 18. században csökkent, de miután 1898-ban megindult a forgalom a Moszkva - Vologda - Arhangelszk vasútvonalon, jelentősége újra megnőtt, főleg a fakereskedelemnek köszönhetően. 1918 és 1920 között a város ellenállt a bolsevikeknek és a bolsevikellenes Fehér Sereg egyik fontos támaszpontja volt.

Gazdaság 
Napjainkban Arhangelszk fontos kikötőváros, a jégtörő hajóknak köszönhetően egész évben működik. Halászati szempontból fontos. Erdészeti igazgatóság található itt.

Kultúra 
A városban tengerészeti iskola és regionális múzeum található.

Személyek 
 A város környékéről származik Mihail Lomonoszov tudós

Testvérvárosok 
 , Portland 1988. november 18.
 , Vardø 1989. február 23.
 , Słupsk 1989. június 26.
 , Emden 1989. november 26.
 , Mulhouse 1992. március 13.
 , Oulu 1993. június 3.
 , Pireusz 1995. február 28.
 , Kiruna 1999. augusztus 9.

Jegyzetek 

Az Arhangelszki terület települései
Szeret (Duna)

A Szeret (románul Siret) a Duna bal oldali mellékfolyója. A Kárpátokban ered, az Ukrajnához tartozó Észak- Bukovina területén, majd 470 km-t tesz meg Románia területén déli irányban, amíg Galați várostól délre a Duna folyóba torkollik.

Nevének eredete 
Az ókorban Hieraszosz (Ἱέρασος), illetve Gerasius volt a neve. Bíborbanszületett Konstantin „A Birodalom kormányzása” című művében szereplő Szeretosz folyónév valószínűleg azonos a Szeret folyóval. A névnek valószínűleg köze van az óind sarat ('patak') és sarati ('folyni'), és az indoeurópai *sreu ('folyni') szavakhoz. 

A folyó neve történelmi szempontból is fontos. Bizonyítja, hogy a Keleti-Kárpátok és a Dnyeszter között soha nem éltek dák vagy trák nyelvű törzsek. A trák és dák nyelvek, és hozzájuk hasonlóan az illír, az albán, a kelet-balti és a germán nyelvek is – az indoeurópai gyökszavak szókezdő sr- mássalhangzó csoportjába egy -t- hangot ékeltek. Az indoeurópai *sreu ('folyni') jelentésű gyökszóból ilyen -t- közbeiktatással lett a balkáni Strymon (ma Sztruma) folyónév, az erdélyi Sztrigy-patak (románul Streiu) és az észak-magyarországi Strém-patak neve. Ugyanebből a gyökszóból keletkeztek a német strom ('áramlat') és az angol stream ('áramlat') szavak is. Egy másik példa: indoeurópai *srp-ből ('kígyó’) az albánban shtrebë (‘sajtkukac’) (vö. román strepede ua.) és shtërpinj (‘csúszómászók’) lettek. A kentum-jellegű indoeurópai nyelvek, - mint például a román is - viszont a sar-, ser- szótaggal oldották fel a mássalhangzó-torlódást. Így alakultak a kentum-jellegű indoeurópai nyelvekben az olyan szavak, mint az óind sarat (‘patak’), vagy a latin serpens ‘kígyó’ (vö. román şarpe ua.).

Mellékfolyói
 Nagostina
 Cacaina
 Şomuzul Mare
 Moldava
 Beszterce (Bistrița)
 Tatros (Trotuș)
 Putna
 Bodza (Buzău)

Nagyobb települések a folyó mentén 
 Berehomet (Берегомет)
 Sztorozsinyec (Сторожинець), Ukrajna
 Szeretvásár (Siret), Románia
 Grămeşti
 Zvoriştea
 Liteni
 Dolhasca
 Páskán (Paşcani)
 Stolniceni-Prăjescu
 Románvásár (Roman)
 Bákó (Bacău)
 Diószén (Gioseni)
 Klézse 
 Egyedhalma (Adjud)
 Rekecsin  (Răcăciuni)
 Mărășești
 Galați

Jegyzetek

Források

További információk 

Románia folyói
Ukrajna folyói
A Duna mellékfolyói
Németjárfalu

Németjárfalu (, ) falu Ausztriában, Burgenland tartományban, a Nezsideri járásban.

Fekvése 
Nezsidertől 28 kilométerre északkeletre, a magyar-osztrák-szlovák hármashatár mellett fekszik. A szomszédságában található Horvátjárfalu Szlovákiához tartozik, Pozsony városrésze. Rajka felől az 1502-es út vezet a község irányába; az államhatár osztrák oldalán az út az L202-es számozást viseli.

Története 
1208-ban „Ceus” néven említik először, eredeti neve Bán volt. 1266-ban „Geud” néven említik. Plébániája 1500-ban már létezett, templomát Szent Bertalan apostol tiszteletére szentelték. 1855-ben a Karlhof major területén 1. századi kelta éremleletet találtak. 1529-ben a törökök pusztították, ezután a török elől menekülő horvátok telepedtek le itt. 1582-ben lakói evangélikusok lettek és katolikus plébániáját csak 1782-ben alapították újra. 1594-ben tűzvész égette fel. Anyakönyveit 1703-tól vezetik. 1880-ban birtokosa Albrecht főherceg volt.

Vályi András szerint „JÁRENDORF. Német Járendorf. Elegyes falu Mosony Vármegyében.”

Fényes Elek szerint „Német-Járndorf, német falu, Mosony vmegyében, 297 kath., 395 evang. lak., kath. anya-, ágostai fiók szentegyházzal, egy kis erdővel. Határa első osztálybeli s 76 2/ egész telek után van 31 vagyonos telkes gazdája, 869 4/ hold első, 883 hold második, 61 hold harmadik, 103 hold negyedik osztálybeli szántóföldje, 100 embervágó másod, 113 4/ embervágó harmadik rendü rétje. Van a Lajthán 6 kerekü malma, 38 gyümölcsöskertje. Szőlőt Austriában a prellenkircheni határban birnak a lakosok, s ettől oda adóznak. Ut. p. Köpcsény.”

1898-ban hivatalos nevét Németjárfaluban állapították meg. 1910-ben 923, többségben német lakosa volt, jelentős magyar kisebbséggel. A trianoni békeszerződésig Moson vármegye Rajkai járásához tartozott.

Nevezetességei 
 Szent Bertalan tiszteletére szentelt római katolikus temploma középkori eredetű erődtemplom, tornyának alapja román, mai formájában 1582-ben építették át.
 Postaállomását 1610-ben létesítették, itt vezetett át a Bécs–Buda postaút.
 A Zeisel-majorban 1674-ben épült búcsújáró kápolna van.
 Evangélikus temploma 1838-ban épült.

Testvértelepülések 
  Gutor
  Rajka

Külső hivatkozások 
 Hivatalos oldal 
 Magyar katolikus lexikon
 A község az Osztrák Statisztikai Hivatal honlapján

Jegyzetek 

Burgenland települései
Moson vármegye települései
Németszentgrót

Németszentgrót (németül Gerersdorf bei Güssing) Németszentgrót-Sóskútfalu településrésze Ausztriában Burgenland tartományban a Németújvári járásban.

Fekvése 
Németújvártól 8 km-re északnyugatra a Zickenbach völgyében fekszik.

Története 
Németszentgrótot Imre király 1193-ban kiadott oklevele említi először "Gerolt" alakban. Ebben a király megerősíti az apja által 1183-ban alapított szentgotthárdi cisztercita apátságot birtokaiban és az apátság szőlőskertjei között Geroltot is megemlíti.
1428-ban "Gyrolth", 1444-ben "Utraque Gyrolth", 1446-ban "Gyrolth et alia villa Gyrolth", 1455-ben "Gerolth" alakban említik a korabeli források. A Giroltiak, majd a Baumkircherek birtokai közt Limpach és Neusidl falvakkal együtt sorolják fel.
A Girolti család itt 1444 és 1447 között kastélyt építtetett. 1455-ben már nem említik, valószínűleg a főúri pártharcokban pusztult el, csekély nyoma maradt. 1529-ben és 1532-ben elpusztította a török, ezután németekkel telepítették újra. Németszentgrót plébániáját 1789-ben alapították, a mai templomot 1810-ben építették.

Vályi András szerint " SZENT GRÓT. Geresdorf. Elegyes Mezőváros Vas Várm. földes Ura Gr. Batthyáni Uraság, lakosai katolikusok, fekszik Német-Újvárhoz 1 1/4 mértföldnyire; határja meglehetős, legelője hasznos."

Fényes Elek szerint " Szent-Grót (Német), (Gerisdorf), német falu, Vas vgyében, igen erdős és hegyes vidéken, 879 kath. lak., paroch. szentegyházzal, szép erdővel. F. u. a német-ujvári uradalom. Ut. p. Rába-Sz.-Mihály."

Vas vármegye monográfiája szerint " Német-Szent-Grót nagy község, 153 házzal és 1029 németajkú, r. kath. és ág. ev. vallású lakossal. Postája helyben van, távírója Német-Ujvár. A községben savanyúvíz-forrás van. A lakosok önsegélyező-egyletet tartanak fenn. Itt van a körjegyzőség székhelye. Egy régi kolostornak a nyomai is láthatók itt és a plebánia levéltárában ide vonatkozó okmányok is találhatók; ugyanitt érdekes, régi könyveket és krónikaszerű feljegyzéseket is őriznek."

1910-ben 917, túlnyomórészt német lakosa volt. A trianoni békeszerződésig Vas vármegye Németújvári járásához tartozott. A trianoni békeszerződés mindkét települést Ausztriához csatolta. 1971-ben Németszentgrótot, Sóskútfalut és Őzgödört egy községben egyesítették.

Nevezetességei 
 Szent Márton tiszteletére szentelt római katolikus plébániatemploma 1810-ben épült.
 Szent Mátyás apostol tiszteletére szentelt útikápolna.
 Falumúzeuma, ahol 18. és 19. századi eredeti parasztházak láthatók. A múzeum 1973-ban egy 18. század elejérol származó dél-burgenlandi lakóház és egy hegyi pince áttelepítésével jött létre. Három évvel később már féltucat népi építménnyel nyílt meg a látogatók előtt. A kis falu ma több mint 30 kisebb-nagyobb épületet, egyebek közt lakóházat, pajtát, présházat, kovácsműhelyt, kamrát és haranglábat foglal magába. Ma Burgenland legnagyobb falumúzeuma.

További információk 
 Németszentgrót-Sóskútfalu hivatalos oldala 
 Németszentgrót a dél-burgenlandi települések honlapján 
 A németszentgróti falumúzeum honlapja 
 A németszentgróti falumúzeum ismertetője 
 Magyar katolikus lexikon

Jegyzetek 

Burgenland települései
Vas vármegye települései
Tamara (keresztnév)

A Tamara oroszból átvett női név, ami a bibliai Támár nevéből származik, melynek eredeti jelentése: datolyapálma.


Rokon nevek
 Támár: a Tamara eredeti alakja, héber eredetű név, jelentése (datolya)pálma.

Gyakorisága
Az 1990-es években a Tamara szórványos név volt, a Támárt nem lehetett anyakönyvezni, a 2000-es években a Tamara az 57-64. leggyakoribb női név, a Támár nem szerepel az első százban.

Névnapok
Tamara:
 május 6.
 szeptember 1.
 december 29.
Támár:

Híres Tamarák, Támárok
 I. Tamar grúz királynő
 II. Tamar grúz királynő
 Bencsik Tamara énekesnő
 Tárkányi Tamara táncdalénekesnő
 Téglássy Tamara magyar műkorcsolyázó
 Zsigmond Tamara színésznő
 Tamara Braun színésznő
 Tamara Taylor színésznő
Csipes Tamara olimpiai, világ- és Európa-bajnok magyar kajakozó

Jegyzetek

Magyar keresztnevek (T)
Női keresztnevek (T)
Héber eredetű magyar női keresztnevek
Orosz eredetű magyar női keresztnevek
Tankréd

A Tankréd germán eredetű férfinév, jelentése: gondolat + tanács.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 6.
 július 6.

Híres Tankrédok

Jegyzetek

Magyar keresztnevek (T)
Férfikeresztnevek (T)
Germán eredetű magyar férfikeresztnevek
Algéria himnusza

Algéria himnusza a Kasszaman („Fogadalom”) a franciák elleni függetlenségi harcban született, és a függetlenség elnyerése után, 1963-ban lett hivatalos himnusz. Szövegét Moufdi Zakaria (1930–1978) írta 1956-ban a Barberuosse börtönben, ahol büntetését töltötte. A verset 1956-ban az egyiptomi zeneszerző, Mohamed Fauzi (1918–1966) zenésítette meg. Először 1957 júliusában, a Tunéziai Rádióban hangzott el.

Az arab szöveg latin betűkkel 

Kassaman

Kasszaman binnazilát ilmahikát, 
Vaddimá izzakiját ittahirát, 
Valbunúd illamiát ilhafikát, 
Fidzsibál issamihát issahikát, 
Nahnu thurna fahajatún au mamát, 
Va akadna alazma annahja Aldzsazaír, 
Fashadú! Fashadú! Fashadú!

A magyar szöveg 

Esküszünk

Esküszünk, hogy romboló tüzünkkel, 
Kiömlő vérünk bő áradatával, 
Lobogó fényes zászlóinkkal, 
Melyek büszkén szállnak a magasban, 
Felkelünk elszántan életre halálra, 
És Algéria élni fog, 
Légy tanúnk! Légy tanúnk! Légy tanúnk!

További információk 
 Algéria nemzeti himnusza
 MP3

Nemzeti himnuszok
Himnusz
Argentína himnusza

Az argentin himnusz nem sokkal a függetlenség kikiáltása után keletkezett. 1812. július 12-én a hatalmon levő triumvirátus elrendelte, hogy nemzeti indulót kell írni.
A szöveg megírására Vicente López y Planes (1785–1856), míg a zene komponálására Blas Passera (1765–1830) kapott megbízást. Az Argentin Nemzetgyűlés 1813. március 11-én hivatalosan is elfogadta az új indulót, melynek címe „Marcha Patriótica” azaz „Hazafias Induló” lett.

Az indulót 1813. május 25-én adták elő először egy színházban. 1847 óta sok változáson ment át, míg Argentína nemzeti himnusza lett, de abban az időben a spanyolellenes szöveg nagyon
alkalmas volt a nemzeti érzések felszabadítására és a függetlenségi harcra mozgósításra. Az idők változásával azonban a szöveg elvesztette aktualitását és Spanyolország is anyaországgá szelídült a gyűlölt ellenségből. 1900-ban elnöki rendeletre új szöveget kellett írni és az eredeti himnusznak csak az első és utolsó versszakát éneklik.

Az eredeti spanyol szöveg 

Marcha Patriótica

Oíd, mortales, el grito sagrado: 
¡Libertad, libertad, libertad! 
Oíd el ruido de rotas cadenas, 
ved en trono a la noble igualdad. 
Ya su trono, dignísimo abrieron 
las Provincias Unidas del Sud  
y los libres del mundo responden:  
Al gran pueblo Argentino, ¡salud! 
Al gran pueblo Argentino salud! 
y los libres del mundo responden:  
Al gran pueblo Argentino, ¡salud!

Sean eternos los laureles  
que supimos conseguir. 
Coronados de gloria vivamos… 
¡o juremos con gloria morir!,  
¡o juremos con gloria morir!,  
¡o juremos con gloria morir!

A magyar szöveg 

Hazafias Induló

Halljátok halandók a szent kiáltást  
Szabadság! Szabadság! Szabadság! 
Halljátok, láncaink lehullnak, 
Nézzétek a trónról a nemes egyenlőség győzelmét, 
A trónt már a méltóbbak összetörték 
A Dél Egyesült Tartományai. 
És a világ szabad népei felelik: 
És a világ szabad népei felelik: 
Üdvözlünk, Argentína nagy népe! 
Üdvözlünk, Argentína nagy népe!

Legyen a babér örök, 
Tudjuk, győzni fogunk. 
A dicsőség koronája a miénk, 
Vagy esküszünk, dicsően halunk! 
Vagy esküszünk, dicsően halunk! 
Vagy esküszünk, dicsően halunk!

Források

További információk

Kapcsolódó szócikkek 
Argentína zászlaja
Argentína címere

Nemzeti himnuszok
Himnusz
Kupola modul

A Kupola a Nemzetközi Űrállomás egyik nyomás alatt lévő modulja, amelyből az űrhajósok megfigyeléseket végezhetnek. A modult az Európai Űrügynökség építette meg az Alenia Spazio céggel Olaszországban. 2010 februárjában vitte fel az űrállomásra az Endeavour űrrepülőgép az STS–130 küldetés során, ahol a Node-3 modulra csatolták.

Adatok 
A kupola alumíniumból készült  kiegészítő modul. Egy speciálisan készített öntvény, nincs rajta hegesztés. Az alkalmazott technológiával lerövidítették a gyártási ütemtervet, alacsonyabb költségvetést alkalmazhattak. Hat trapéz alakú oldalablakokkal és egy kör alakú 80 centiméter átmérőjű felső ablakkal rendelkezik. Ez a világűrben alkalmazott legnagyobb ablak. Az ablaküvegek nagyon fejlett technológiával készültek, az olvasztott szilícium-dioxid üvegtáblák védelmet nyújtanak a napsugárzás és az űrszemét ellen. Az ablakokat speciális külső redőnyök is védik a túlzott felmelegedéstől. Három rétegű, a belső kettő, 25 milliméter vastag réteg biztosítja a nyomáskülönbségekből adódó feszültség tartását, a külső réteg nyitott ablaknál véd a mikrometeoritok ellen. Az ablakok élettartamát 10 évre tervezték, a világűrben cserélhetők.

 Tömeg: 1,88 tonna;
 Magasság: 1,5 méter;
 Átmérő: 2,95 méter;
 Ablakok: kvarcüveg és boroszilikát üveg
 Legnagyobb ablak: 80 centiméter
 Termikus védelem: goldised Kapton többrétegű szigetelés takaró

Külső hivatkozások

Magyar oldalak

Külföldi oldalak
 Adatok a Kupoláról
 ESA Report about the Cupola
 Largest window for space completed
 Alenia Spazio

A Nemzetközi Űrállomás részegységei
Shuttle–Mir

A Shuttle–Mir program egy együttműködési program volt Oroszország és az Amerikai Egyesült Államok között. Ennek keretében amerikai űrrepülőgépek kapcsolódtak a Mir űrállomáshoz. George H. W. Bush amerikai elnök és Borisz Jelcin orosz elnök 1992. júniusban fogadott  el űrkutatási együttműködést: egy amerikai asztronauta repülhet a Mir fedélzetén és két  orosz kozmonauta repülhet az amerikai űrrepülőgépen. 1993. szeptemberben Al Gore alelnök  és Viktor Csernomirgyin miniszterelnök bejelentette egy új űrállomás terveit, amelyet  később Nemzetközi Űrállomásnak neveztek. Megegyeztek az új projektre való felkészülésnél az  amerikaiak jelentősen részvesznek a Mir projektben a következő években. Az űrrepülőgépek részt  vesznek az utánpótlás és a személyzet szállításában. Ezzel az amerikaiaknak is lesz  tapasztalatuk a hosszú űrrepülésekről.

A programot 1998-ban fejezték be, miután az 1997-ben bekövetkező sorozatos balesetek miatt a NASA tovább nem engedte űrhajósait az állomásra. Az oroszok egyedül már nem tudták fenntartani az űrállomást, és nem sokkal azután ők is beszüntették a repüléseket.

Külső hivatkozások

Magyar oldalak
 5 éve történt: A Shuttle-Mir program vége (1. rész)

Külföldi oldalak

Space Shuttle-program
Oroszország űrkutatása
Világosság (érzékelés)

A világosság a vizuális érzékelés egyik jellemzője, a fényforrás által kibocsátott fénymennyiséget fejezi ki.

A világosság az RGB színskálán a három színkoordináta (R, G és B) kombinációjaként adható meg:

A HSB színskálán ugyancsak egy színkoordináta.

További információk 

 

Látás
UDDI

Az UDDI a Universal Description, Discovery, and Integration, azaz univerzális leírás, felfedezés és integrálás rövidítése – egy platformfüggetlen, XML-alapú nyilvántartó rendszer (regiszter), mely lehetőséget biztosít a vállalatok számára, hogy bekerüljenek egy internetes listába és közzétegyék webszolgáltatásaikat. A rendszer segítségével kereshetünk a publikált webszolgáltatások között és további információkat tudhatunk meg azokról. Ezek között szerepel az is, hogy az adott szolgáltatást hogyan lehet használni. Az UDDI nyílt ipari szabvány, amelyet az Organization for the Advancement of Structured Information Standards (OASIS) támogat.

Felépítés 
A rendszerben található információk három fő csoportba sorolhatóak:
 Fehér oldalak (White Pages) – a szolgáltatást nyújtó vállalat neve, leírása, elérhetősége
 Sárga oldalak (Yellow Pages) – a vállalatok vagy szolgáltatások rendszerezése ágazat alapján (mint Magyarországon a TEÁOR)
 Zöld oldalak (Green Pages) – információk a nyújtott szolgáltatás interfészéről (cím, paraméterek), vagy hivatkozás az interfész leírására 

Az UDDI csomópontok olyan szerverek, amelyek támogatják az UDDI szabványt és egy UDDI regiszterhez tartoznak. Egy UDDI regiszter egy vagy több csomópontból áll. A szolgáltatás nyújtója WSDL formátumban jegyzi be a szolgáltatást a regiszterbe. A felhasználó SOAP segítségével tud csatlakozni hozzá.

jUDDI 
A jUDDI az UDDI nyílt forráskódú platformfüggetlen implementációja Java nyelven. A fejlesztés koordinálását az Apache Software Foundation végzi. Használható minden olyan adatbázissal, amely megfelel az ANSI SQL szabványnak és alkalmazásszerverrel amely támogatja a 2.3-as Servlet API-t.

További információk 
 UDDI specifikáció
 jUDDI Java UDDI implementáció

Webszolgáltatások
XML-szabványok